གཞན་ཡང་ཁོང་གིས།སི་པེན་གྲོས་ཚོགས་འཐུས་མི་རྣམས་དྷ་སར་ཕེབས་རྒྱུར་མགྲོན་འབོད་གནང་འདུག་པ་དང་།གྲོས་ཚོགས་འཐུས་མི་རྣམ་པས་བོད་དོན་ཐོག་རོགས་ཕན་ཇི་ལྟར་ཞུ་དགོས་མིན་གྱི་དྲི་བ་བཀོད་པར་ལན་འདེབས་སུ།གྲོས་ཚོགས་ནང་བོད་དོན་གླེང་སློང་གནང་དགོས་པ་དང་།བོད་ཀྱི་ཁོར་ཡུག་དང་བོད་ནང་གི་འགྲོ་བ་མིའི་ཐོབ་ཐང་གི་གནས་སྟངས་ཀྱི་སྐོར།དེ་བཞིན་བོད་ནང་གི་དངོས་ཡོད་དཀའ་ངལ་ལ་གཞིགས་པའི་དཀའ་ངལ་དེ་དག་སེལ་ཆེད་གྲོས་ཆོད་གཞག་ཐུབ་ཐབས་གནང་དགོས་པ།གྲོས་ཚོགས་བོད་དོན་རྒྱབ་སྐྱོར་ཚོགས་པ་གསར་འཛུགས་གནང་ཐབས་ཡོང་དགོས་སྐོར་བཅས་ཀྱི་འབོད་སྐུལ་ཡང་ཞུས་ཡོད་འདུག་ཁར།ཁོང་གིས་མེ་ཌི་རི་ཌི་གྲོང་སྡེའི་སྤྱི་ཁྱབ་པ་དང་ཡང་མཇལ་འཕྲད་གནང་འདུག།